laion/Wikipedia-Exotic huggingface dataset:
פייסל אל-קאסם

פייסל אל-קאסם (בערבית: فيصل القاسم; תעתיק מדויק: פַיצַל אלקאסם; נולד ב-3 בינואר 1961) הוא עיתונאי דרוזי יליד סוריה. הוא בעל אזרחות בריטית, ובעל תואר דוקטור בספרות אנגלית. כיום הוא עובד ברשת אל-ג'זירה המשדרת מקטר, והוא ידוע כמנחה התוכנית "הכיוון ההפוך" ברשת זו. הוא מתגורר כיום בקטר. פייסל אל-קאסם נולד בסוריה בשנת 1961. הוא למד ספרות אנגלית באוניברסיטת דמשק וקיבל תואר ראשון (BA). הוא המשיך את לימודיו בבריטניה באוניברסיטת האל, וקיבל תואר דוקטור לספרות אנגלית ב-1990. ב-1988 הוא הצטרף למחלקה הערבית של ה-BBC (רשת השידור הבריטית הציבורית), והחל לערוך תוכניות בענייני תרבות. במקביל הוא החל לפרסם מאמרים בעיתונים "אל-חיאת" ו"א-שרק אל-אווסט", עיתונים ערביים היוצאים לאור בלונדון. ב-1991 הגיש תוכניות בערוץ הלוויין הערבי MBC. בין 1993 ל-1996 שימש כתב בלונדון של רשת השידור של איחוד האמירויות הערביות. בין 1994 ל-1996 הגיש במסגרת השידורים בערבית של ערוץ הבי בי סי את התוכנית "מאחורי החדשות" (ما وراء الأخبار; תעתיק מדויק: "מא וראא' אלאח'באר"). פרסומו גבר כשהצטרף בספטמבר 1996 לערוץ הלוויין אל-ג'זירה המשדר מדוחה, בירת קטר. משנת 1997 הוא מגיש בערוץ את התוכנית הפופולרית "הכיוון ההפוך" (الاتجاه المعاكس, "אלאתג'אה אלמעאכס"). בשנת 2001 נשאל אל-קאסם על אמונתו והוא ענה שהוא דרוזי, אך בשנים האחרונות (משנת 2019) העמדות שמציג פייסל אל-קאסם מבטאות השפעה איסלמית כלשהי, מה שגרם לאנשים רבים להאמין שהוא התאסלם. מדיה וקבצים בנושא פייסל אל-קאסם בוויקישיתוף פייסל אל-קאסם, ברשת החברתית אקס (טוויטר) פרטים על פייסל אל-קאסם באתר אל-ג'זירה (בערבית) Arab Media Forum - Faisal Al Kasim - Presenter of "The Opposite Direction"Al Jazeera Channel (אורכב 17.10.2018 בארכיון Wayback Machine) העימות בין ד"ר אדי כהן לצלאח קיראטה בתוכנית הכיוון ההפוך בהנחיית פייסל אל-קאסם, דצמבר 2016, מתורגם לעברית ما هي ديانة فيصل القاسم - اطرح سؤالاً عبر الإنترنت في المملكة العربية السعودية | اطرح سؤال لتحصل على إجابة اونلاين | إسالنا, www.isalna.com
שבא סלהוב

שְׁבָא סַלְהוּב (נולדה ב-31 בדצמבר 1963) היא משוררת, מסאית, סופרת ומבקרת אמנות ישראלית. סלהוב נולדה במשפחה דתית בקריית עקרון להורים שעלו מלוב. למדה בפנימייה של בית הספר התיכון על שם מיי בויאר בירושלים, אך עזבה לפני סיום הלימודים והשלימה את לימודיה בתיכון רון בתל אביב. שירתה בצה"ל ככתבת בשבועון "במחנה". לאחר השירות הצבאי הייתה כתבת במקומון 'תל אביב' ואחר כך כתבת תרבות בעיתון "חדשות". בשנת 1986 החלה ללמוד במחלקה לקולנוע של בית הספר "בית צבי", אחר כך למדה לתואר שני בחוג לפילוסופיה יהודית באוניברסיטת תל אביב. במקביל החלה לכתוב מאמרים לקטלוגים של תערוכת וספרי אמנות. בשנת 1990, בעקבות התאבדותו של ידיד, החלה לכתוב סדרה של סיפורים קצרים, שיצאו לאור בספר "עונת המשוגעים". ספר השירים הראשון שלה, "עיר ונשיה", נכתב בעקבות ביקור בעיר ונציה ויצא לאור בשנת 2003. על הספר זכתה לפרס עמיחי לשירה (תשס"ד). נשואה לערן גורדין, פסיכולוג קליני. עונת המשוגעים (ספרית מעריב, 1996), ספר פרוזה (סיפורים קצרים). מסע האותיות של תמרה (הד ארצי, 2000), ספר ילדים. עיר ונשיה (כתר, 2003). מה יש לך, אסתר (כתר, 2005), רומאן בעריכת שמעון אדף. תורת החיתוכים (הוצאת דברי-ם, 2011), ספר שירה. מסות על אמנות ויהדות, (הוצאת רסלינג, 2017). קציעה עלון, שושנת המרי השחורה: קריאות בשירה מזרחית, משרד הביטחון – ההוצאה לאור, 2014, הפרק "שבא סלהוב וחביבה פדיה: המזרח והכמיהה לתיקון פוליטי ורוחני", עמ' 66–83. שבא סלהוב, באתר שירונט שבא סלהוב, דף שער בספרייה הלאומית שבא סלהוב, בלקסיקון הספרות העברית החדשה רשימת הפרסומים של שבא סלהוב, בקטלוג הספרייה הלאומית שבא סלהוב, ב"לקסיקון הקשרים לספרות ישראלית" הספרים של שבא סלהוב, באתר "סימניה" דודו בוסי‏, חרדתה של המלכה שבא, באתר וואלה, 28 בינואר 2005 מיה סלע, המיועדת: ריאיון עם שבא סלהוב, באתר הארץ, 30 בדצמבר 2011 מכּתביה: פרק מהרומן "מה יש לך אסתר" באתר "טקסט" שבא סלהוב, ‏שלושה שירים, תיאוריה וביקורת 32, אביב 2008 עקיר, באתר ynet, 2 בדצמבר 2008 השיר "משירתה" מדור באסטה באתר של מתי שמואלוף השיר "עצב דלוק", באתר "העוקץ", 19 ביוני 2015 מדרש לתורת החיתוכים מתי שמואלוף דליה קרפל, מחוץ לנתיב האובדן, באתר הארץ, 29 באפריל 2003 מרב יודילוביץ', הזוכים בפרס יהודה עמיחי: רוני סומק ושבא סלהוב, באתר ynet, 20 באפריל 2004 לילך לחמן, אל אם ארץ טבועה, באתר הארץ, 20 בספטמבר 2004 ביקורות: נעמה גרשי, למי אפשר לספר את הסיפור הזה?, באתר הארץ, 6 בפברואר 2006 רז יובן, הכל אודות אמא, באתר "ידיעות אחרונות", 7 בפברואר 2006 ביקורות: ארז שוייצר, קדיש למלאך שגורש, באתר הארץ, 23 בנובמבר 2011 אלי הירש, שבא סלהוב, תורת החיתוכים, ידיעות אחרונות, מוסף 7 לילות, 2 בדצמבר 2011 ביקורות: שאול סתר, שבא סלהוב מנסחת כתב מאבק, באתר הארץ, 27 באפריל 2017 לילך לחמן, לקרוא את מה שלא נכתב, באתר הארץ, 29 במאי 2017 מלוא מובן האופק: על הספר לשבא סלהוב "מסות על אמנות ויהדות" מתי שמואלוף ב"עיתון 77", 13 במרץ 2018
משתנה (פירושונים)

האם התכוונתם ל... מִשְׁתַּנֶּה (Variable) משתנה (מתמטיקה) – סמל המסמן כמות, איבר של קבוצה או ערך לוגי, העשויים להשתנות משתנה (תכנות) – חלק בזיכרון תוכנה המכיל נתון שיכול להשתנות בזמן הריצה משתנה (מדע) – יחידת מידע בה עושים שימוש בניסויים ובתצפיות משתנה מדכא – משתנה שמגביר את תוקף הניבוי כשהוא נכלל במשוואת רגרסיה, אך הוא אינו במתאם עם המשתנה המנובא משתנה מקרי – בתורת ההסתברות, פונקציה המתאימה כל אירוע אפשרי במרחב הסתברות לערך מספרי כוכב משתנה – כוכב שבהירותו אינה קבועה לאורך זמן. קיימים סוגים רבים של כוכבים משתנים: משתנה לוֹקֶה משתנה BY בדרקון משתנה קפאידי משתנה RR בנבל משתנה בטא בקפאוס ("משתנה β בקפאוס", "משתנה β קפאידי", "משתנה β בכלב גדול") משתנה כחול ובהיר ("משתנה S בדג זהב") משתנה מירה משתנה סדיר למחצה משתנה לא-סדיר איטי משתנה α בברבור כוכב הבזק ("משתנה UV בלווייתן", "כוכב מתפרץ") משתנה אלפא2 בכלבי ציד ("משתנה α2 בכלבי ציד") משתנה RS בכלבי ציד (אנ') משתנה כחול ובהיר משתנה גמא בקסיופאה ("משתנה γ בקסיופאה") מִשְׁתָּנָה משתנה (מתקן) – כלי סניטרי המותקן בבית שימוש ומשמש גברים להשתנה קבוע (פירושונים)
איי באס (פולינזיה הצרפתית)

איי באס (למפת פולינזיה הצרפתית מוגדלת)   פפאטה פאאה טאיאוהא רורוטו האוקיינוס השקט איי באס (למפת פולינזיה הצרפתית רגילה)   פפאטה פאאה טאיאוהא רורוטו האוקיינוס השקט איי באס איי באס (בצרפתית: Îles (de) Bass או Îlots (de) Bass) הם קבוצת איים המהווה חלק מקבוצת איי אוסטרל. איי באס מצויים בדרום איי אוסטרל ומהווים כיום חלק מפולינזיה הצרפתית שבשליטת צרפת. האיים כוללים שני איים: האי רַפַּה איטי שמיקומו 27°35′00″ דרום, 144°20′00″ מערב. פירוש שם האי "רפּה הקטן", שם שנועד להבדילו משמו הפולינזי של אי הפסחא, "רפּה נוּאי" - רפה הגדול. האי מהווה את הנקודה היבשתית המרוחקת ביותר - על פני כדור הארץ - ממדינת ישראל (באופן ממוקד יותר: האנטיפוד של האי ממוקם כמעלה-וחצי דרומית-מזרחית לעיר הישראלית אילת). והאי מארוטירי שמיקומו: 27°55′00″ דרום, 143°26′00″ מערב. מבחינה גאולוגית, איים אלה שונים מאיי אוסטרל, מאחר שנוצרו מפעילות געשית מאוחרת הרבה יותר מהפעילות שיצרה את איי אוסטרל. ההתיישבות הראשונה באיים אירעה בתקופה בה יושבו טהיטי ואיי מרקיז. כיום (2007) רק האי רפּה איטי מיושב. אוכלוסייתו פולינזית, תרבותו ושפתו היא תרבות ושפת הראפאן.
אמברואז תומא

אמברואז תומא (בצרפתית: Ambroise Thomas;‏ 5 באוגוסט 1811 – 12 בפברואר 1896) היה מלחין צרפתי. תומא נולד בעיר מץ. הוריו היו מורים למוזיקה והכינו אותו מגיל צעיר להיות מוזיקאי. כבר בגיל 10 שלט בנגינה בכינור ובפסנתר. בשנת 1828 נתקבל לקונסרבטואר של פריז. בין מוריו שם היה ז'אן פרנסואה לסואר. בשנת 1832 זכה בפרס רומא על הקנטטה שלו "הרמן וקטי". פרס זה איפשר לו נסיעה ולימודים ברומא. בתקופה זו חיבר מספר יצירות קאמריות- שלישיית פסנתר, רביעייה וחמישיית כלי קשת. בשובו לפריז החל לחבר אופרות. האופרה הראשונה שלו הייתה la Double Echelle ב-1837. לאחר מכן חיבר עוד מספר אופרות שלא שרדו את מבחן הזמן פרט לפתיחה לאופרה "ריימונד" (1851). בשנת 1856 נתמנה תומא לפרופסור בקונסרבטואר בפריז, ובשנת 1871 החליף את דניאל אובר כמנהל הקוסבטוריון, משרה שהחזיק עד סוף ימיו. בין תלמידיו היה תאודור דובואה. בשנת 1866 העלה את מיניון, האופרה המוצלחת ביותר שלו. עלילת האופרה היא לפי הרומן הידוע של גתה - וילהלם מייסטר. הצגת הבכורה הייתה ב"אופרה קומיק" בפריז ב-17 בנובמבר 1866. האופרה הוצגה בכל רחבי אירופה, והייתה האופרה הצרפתית המוצלחת ביותר במחצית השנייה של המאה ה-19. בעיקר ידועה הפתיחה לאופרה, האריה "התדע את הארץ שם פורח התפוז" מהמערכה הראשונה, והאריה - פולונז "אני טיטניה" מהמערכה השנייה. לאחר מכן חיבר ב-1868 את האופרה המלט שזכתה להצלחה, אם כי פחותה מהצלחתה של "מיניון". ב-1882 חיבר את האופרה האחרונה שלו "פרנצ'סקה די רימיני", שלא זכתה להצלחה. מדיה וקבצים בנושא אמברואז תומא בוויקישיתוף אמברואז תומא, במסד הנתונים הקולנועיים IMDb (באנגלית) אמברואז תומא, באתר ספוטיפיי אמברואז תומא, באתר AllMusic (באנגלית) אמברואז תומא, באתר MusicBrainz (באנגלית) אמברואז תומא, באתר Discogs (באנגלית) אמברואז תומא, באתר "Find a Grave" (באנגלית) אמברואז תומא, באתר אנציקלופדיה בריטניקה (באנגלית) אמברואז תומא (1811-1896), דף שער בספרייה הלאומית
ביל היילי

ביל היילי (באנגלית: Bill Haley;‏ 6 ביולי 1925 - 9 בפברואר 1981) היה זמר אמריקאי. היילי נחשב לאחד מזמרי הרוק אנד רול הראשונים, ולאחד מהאמנים שהפכו את הסגנון לפופולרי באמצע שנות ה-50 של המאה ה-20. נולד כוויליאם ג'ון קליפטון היילי בהיילנד פארק שבמישיגן. היילי היה עיוור בעינו השמאלית. על פי ג'ון סוויסון, שכתב את הביוגרפיה של היילי, הוא פיצה על המום עם תסרוקת ייחודית, שנחשבה לסמלו המסחרי. בתחילת הקריירה שלו שר והופיע עם להקות כגון "הדאון הומרס", להקת סווינג מערבי, ו"אנשי החול". לאחר מכן החל לעבוד עם להקת הקומטס (Comets, כוכבי השביט). אחד השירים המוקדמים שהקליטו היה שירו של ביג ג'ו טרנר, Shake Rattle And Roll. במקור היה השיר שייך לסוגת הרית'ם אנד בלוז, אך היילי וכוכבי השביט הפכו אותו לשיר רוק אנד רול. בשנות ה-80 נכנס היילי להיכל התהילה של הרוק אנד רול. Rock Around the Clock See You Later Alligator The Saints Rock 'N' Roll Shake, Rattle and Roll Razzle Dazzle אתר האינטרנט הרשמי של ביל היילי מדיה וקבצים בנושא ביל היילי בוויקישיתוף ביל היילי, במסד הנתונים הקולנועיים IMDb (באנגלית) ביל היילי, באתר Rotten Tomatoes (באנגלית) ביל היילי, באתר ספוטיפיי ביל היילי, באתר Last.fm (באנגלית) ביל היילי, באתר AllMusic (באנגלית) ביל היילי, באתר MusicBrainz (באנגלית) ביל היילי, באתר דיזר ביל היילי, באתר Discogs (באנגלית) ביל היילי, באתר Songkick (באנגלית) ביל היילי, באתר SecondHandSongs ביל היילי, באתר אנציקלופדיה בריטניקה (באנגלית) ביל היילי, באתר "Find a Grave" (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סיליקון (תרכובת)

סיליקון (Silicone) הוא שם כולל לתרכובות אי אורגניות (בעיקר פולימרים) המכילות את היסוד צורן, הידוע בשם סיליקון (Silicon). ההרכב של סיליקון מתבטא בנוסחה   [ R 2 S i O ] n {\displaystyle \ [\mathrm {R_{2}SiO]_{n}} } , כאשר   R {\displaystyle \ \mathrm {R} } הוא קבוצה אורגנית כגון מתיל, אתיל או פניל. לתרכובות אלה יש עמוד שדרה אנאורגני המורכב מצורן וחמצן (...-Si-O-Si-O-Si-O-...), שעל אטומי הצורן שבו מתחברות הקבוצות האורגניות. לעיתים הקבוצה האורגנית מתחברת לשני אטומי צורן. באמצעות שינוי אורך השרשרת -Si-O-, הקבוצה האורגנית וצורת התקשרותה לאטומי הצורן, ניתן ליצור מגוון רחב של תרכובות, בעלות מגוון רחב של תכונות. התרכובות לובשות צורה של נוזל, ג'ל, כעין גומי או פלסטיק מוצק. פולימר הסיליקון הנפוץ ביותר הוא פולידימתילסילוקסן. מדיה וקבצים בנושא סיליקון בוויקישיתוף סיליקון, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
צג פלזמה

צג פלזמה הוא צג שטוח ודק, המבוסס על קרינה פלואורסצנטית, ומורכב מתאים המכילים גז המחומם עד הפיכתו לפלזמה המוליכה זרם חשמלי. צג כזה בנוי משלשות רבות של תאים, כל תא מכיל גז אציל קלוש ואדי כספית ומצופה בציפוי זרחני (מלשון "זורח" - אין קשר ליסוד זרחן) המפיק אור ירוק, אדום או כחול על ידי פלואורסצנציה. כאשר מעבירים זרם אלקטרונים בתא, חלק מהאלקטרונים פוגעים באטומי הכספית, מייננים אותם וגורמים להם לפלוט אור בתחום העל-סגול. כאשר אור זה פוגע בציפוי הזרחני של התא, הוא מומר לאור נראה בצבע המתאים לתא. עוצמת האור הנראה תלויה בזרם העובר בתא. צירוף האור משלושת התאים קובע את צבעה ועוצמתה של נקודה אחת בתמונה (פיקסל). בניגוד לצגים המבוססים על שפופרת קרן קתודית הדורשת מקום רב (בשל הצורך בשפופרת לירי אלקטרונים), טכנולוגיית הפלזמה מאפשרת יצירת צגים שטוחים, דקים, גדולים ובעלי איכות תמונה גבוהה. יתרונות צגי פלזמה הם מגוון רחב של צבעים, רמת ניגודיות גבוהה, גודלי מסך גדולים יותר בהשוואה למסכי LCD ועובי דק יחסית לגודל. החל משנת 2007 נמכרו מסכים בגודל של 103 אינץ' ואף הוצג בתערוכת CES בארצות הברית אבטיפוס של מסך בגודל 150 אינץ'. יתרונות אלו הופכים את צגי הפלזמה לאטרקטיביים עבור חובבי קולנוע ביתי. חסרונות צגי פלזמה ביחס ל-LCD הם עלות מעט גבוהה יותר, רגישות גבוהה יותר לצריבת תמונה (אם כי פחות משמעותית מהעבר עם הצגתם של מנגנוני הגנה) וגדלים של 32 אינץ' ומעלה בלבד. במחצית הראשונה של שנת 2008 נרשמה עלייה במכירות מסכי פלזמה, לאחר מספר שנים של ירידה בביקוש. בשנים 2013 ו-2014 הודיעו חברות מובילות בשוק שהן מפסיקות את ייצור מסכי הפלזמה מתוצרתן. בעקבות הצלחת המסכים, תפוצתם והשימוש הרב בהם, נשתרש הכינוי דור הפלזמה המציין את השימוש המוגבר בטכנולוגיה בתחילת המאה ה-21. ארז גרטי, כיצד עובד מסך פלסמה?, במדור "מאגר המדע" באתר של מכון דוידסון לחינוך מדעי, 1 אוגוסט 2009 איתי מקמל | TGspot, ‏הפלזמה לא זורמת: סמסונג תפסיק לייצר טלוויזיות פלזמה, באתר ‏מאקו‏, 3 ביולי 2014 שמואל גורדון, מסכי הפלזמה ינצחו, באתר ynet, 14 בספטמבר 2006 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
נצר

האם התכוונתם ל... נצר (בוטניקה) – הגבעול של הצמח והעלים שעליו נצר סרני – קיבוץ הממוקם בין נס ציונה לבאר יעקב, בתחומי המועצה האזורית גזר נצר חזני (גוש קטיף) – מושב חקלאי בעל אופי דתי ציוני שהוקם בצפון גוש קטיף, ושפונה במסגרת תוכנית ההתנתקות נצר חזני – יישוב במועצה אזורית נחל שורק על שם היישוב שהיה בגוש קטיף סורת א-נצר – סורה מספר 110 בקוראן נצר עולמי – נוער ציוני רפורמי, תנועת נוער יהודית עולמית אישים: אהוד נצר – ארכאולוג ופרופסור באוניברסיטה העברית בירושלים אהוד נצר (מהנדס) – מהנדס מכונות ישראלי, מנהל הקריה למחקר גרעיני - נגב אלי נצר – משורר עברי, סופר ועורך אמנון נצר – היסטוריון, חוקר, ועיתונאי יהודי-איראני-ישראלי אסנת נצר – מלחינה ופסנתרנית ישראלית אפי נצר – מלחין ישראלי ואחד מאבות השירה בציבור בישראל בן נצר – מלך שפעל תחת האימפריה הרומית ושדמותו מופיעה בתלמוד גינטר נצר – כדורגלן גרמני דבורה נצר – חברת הכנסת מטעם מפא"י ואשת ציבור חגי נצר – פרופסור וראש החוג לאסטרונומיה ואסטרופיזיקה באוניברסיטת תל אביב יוסף נצר – משורר, מחזאי ובמאי ישראלי משה נצר – מפקד בפלמ"ח וראש מועצה אזורית זבולון עמוס נצר – ראש מועצה אזורית זבולון. צבי נצר – מפעילי תנועת החלוץ הצעיר, איש המוסד לעלייה ב' ומראשי ארגון הבריחה רות נצר – אנליטיקאית ישראלית שרגא נצר – איש מפא"י, בה נודע כ"ממליך המלכים" נאצר נסר
באפלו

באפלו (באנגלית: Buffalo) היא בירת מחוז אירי במדינת ניו יורק שבארצות הברית. באפלו היא העיר השנייה בגודלה במדינה זו (אחרי ניו יורק סיטי). בעיר עצמה יש כ-278 אלף תושבים (2020) ובאזור המטרופליני שלה כ-1.1 מיליון איש (2018). באפלו שוכנת בקצה המזרחי של ימת אירי, על גבול ארצות הברית-קנדה, בסמוך לקצהו של נהר ניאגרה ולמפלי הניאגרה. במקום הייתה התיישבות אירופאית קטנה החל ממחצית המאה ה-18, והתרחבות היישוב החלה עם כריית תעלת אירי, המחברת בין הימות הגדולות לאוקיינוס האטלנטי, שהחלה בשנת 1789. במאה השנים שלאחר מכן הפכה באפלו לעיר מסחר גדולה, שהתבססה על הנמל הגדול שבשטחה, אולם במאה ה-20 התפתחות העיר נבלמה עקב ירידת חשיבותם של מחסני התבואה הגדולים ושל אזורי התעשייה בשטחה, ובמיוחד לאחר סגירת מפעלי הפלדה האדירים ששכנו דרומית לעיר. בשנים האחרונות כלכלת העיר התפתחה בתחומי השירותים הפיננסים, טכנולוגיה, ביומדיקל וחינוך. Buffalo buffalo Buffalo buffalo buffalo buffalo Buffalo buffalo אתר האינטרנט הרשמי של באפלו (באנגלית) באפלו - היסטוריה וארכיטקטורה (באנגלית) באפלו, באתר אנציקלופדיה בריטניקה (באנגלית) באפלו (ניו יורק), דף שער בספרייה הלאומית "QuickFacts: Buffalo city, New York". נבדק ב-2021-08-17. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
סטרייט אדג'

סטרייט אדג' (Straight edge, SxE, sXe או אדג') הוא סגנון חיים, או במובן אחר תנועה חברתית, המשויכת לזרם ההארדקור פאנק במוזיקה. האנשים המשויכים לתנועה, המכונים "סטרייט אדג'רים", נמנעים מטבק, אלכוהול וסמים. בנוסף, רבים מהם נמנעים מקפאין ומהפקרות מינית ודוגלים בשוויון ובצמחונות או בטבעונות. על אף העובדה שרבים מעקרונותיה של תנועת הסטרייט אדג' מקורם בתקופות מוקדמות יותר, מקור השם עצמו בשיר "Straight edge" של להקת מינור ת'רט, שהוקלט בשנת 1981. המילים לשיר, שנכתבו על ידי סולן הלהקה, איאן מק'קיי, מביעות מחאה בנוגע לשימוש בסמים פסיכואקטיביים בקרב להקות רוק. מילות השיר: I'm a person just like you But I've got better things to do Than sit around and fuck my head Hang out with the living dead Snort white shit up my nose Pass out at the shows I don't even think about speed That's something I just don't need I've got the straight edge I'm a person just like you But I've got better things to do Than sit around and smoke dope Cause I know I can cope' Laugh at the thought of eating ludes Laugh at the thought of sniffing glue Always gonna keep in touch Never want to use a crutch I've got the straight edge פזמון השיר מורכב מהמשפט "I've got the straight edge" שחוזר מספר פעמים. השיר הוא באורך של כ46 שניות בלבד. איאן מק'קיי הסביר את המשפט באמרו שבכך שהוא נמנע משימוש באלכוהול ובסמים, יש לו יתרון על אלו שכן משתמשים בהם. המילה "Edge" היא מילת סלנג שמשמעותה "יתרון". למרות שהתנועה אינה משויכת בצורה רשמית לאף תפיסה חברתית או פוליטית, רבים מחבריה מזדהים עם אנרכיזם, סוציאליזם, אתאיזם, מודעות לאיכות הסביבה, צמחונות, טבעונות ותנועות אקולוגיות שונות. "יום האדג' הבינלאומי" נחגג ב-17 באוקטובר. סטרייט אדג'ר מפורסם הוא המתאבק פיליפ ברוקס הידוע בדמותו CM פאנק, שמתאבק בארגון WWE. האות X הוא הסימן המוכר ביותר של זרם הסטרייט אדג', ופעמים רבות הוא מסומן על גב שתי כפות הידיים, אולם הוא גם יכול להיות מסומן על חלקי גוף אחרים. ניתן למצוא את הסימן פעמים רבות גם על פרטי לבוש. ה-X שימש כאזהרה לברמנים בהופעות שלא יגישו משקאות אלכוהוליים לחברי הלהקה שנמנעים מכך. מאוחר יותר הדבר הפך לאופנה בקרב צעירים שרצו להיכנס להופעות אך לא לשתות אלכוהול שמוגש בהופעות. בשנת 1980 הוציאה לאור להקת "The Teen Idles" תקליט הנקרא "Minor Disturbance" כאשר עטיפת התקליט הייתה שתי ידיים עם X שחור מסומן על גבן. הסימן הפך במהרה לחלק בלתי נפרד מזרם הסטרייט אדג'. מדיה וקבצים בנושא סטרייט אדג' בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פולונז

פּוֹלוֹנֵז (בצרפתית: Polonaise) הוא ריקוד פולני. מקורו בריקוד איטי שנהגו לרקוד בתהלוכות חגיגיות ובטקסים רשמיים בחצרות האצולה הפולנית החל משלהי המאה ה-16. עם אצילים גולים מפולין עבר הריקוד לצרפת (מכאן שמו: פירוש השם בצרפתית הוא "פולני") ולגרמניה. הפולונז הוא מחול בטמפו איטי במקצב שלושה רבעים. לעיתים קרובות הוא מכיל פרק ביניים (טריו). הפולונז בסגנון האיטלקי מכונה "פולאקה" והוא כולל עיטורים וקישוטים מוזיקליים רבים יותר. חשיבותו האומנותית של הפולונז עלתה במאה ה-18, עם שילובו כחלק מהסוויטה. באך כלל פולונז בסוויטה השנייה בסי מינור וכן בקונצ'רטו הברנדנבורגי מס' 1. בטהובן חיבר פולונז לפסנתר אופוס 89 וכן כלל קטע א-לה פולאקה (בסגנון פולונז) בקונצ'רטו המשולש לפסנתר, כינור וצ'לו אופוס 56 ובסרנדה לטריו כלי קשת אופוס 8. שוברט חיבר 10 פולונזים לפסנתר ב-4 ידיים. המלחין המזוהה מכל עם הפולונז הוא פרדריק שופן. שופן הפולני שיקף בפולונזים הרבים שחיבר גאווה לאומית וגעגועים למולדתו. הוא החל לחבר פולונזים עוד בהיותו ילד בפולין. כאשר הגיע לפריז בשנת 1830 והופיע בסלונים של החברה הגבוהה, נתקבלו הפולונזים החדשים שחיבר בהתלהבות. הוא הצליח להפוך את הפולונז מריקוד פשוט ליצירה מורכבת ועשירה. את הפולונז הראשון כתב בגיל שבע, ואת האחרון כתב ב-1846, בגיל 36, שלוש שנים לפני מותו. לפולונז הגדול אופוס 22 אף חיבר ליווי תזמורתי. דוגמאות לפולונזים מאת מלחינים נוספים: ה"פולונז בריאנט" של וייניאבסקי, הפולונז לתזמורת של דבוז'אק, הפולונז המפורסם מתוך האופרה "יבגני אונייגין" מאת צ'ייקובסקי, הפולונז מתוך סוויטה מספר 2 לחליל ולתזמורת מאת יוהאן סבסטיאן באך. ישראל שליטא, אנציקלופדיה למוזיקה, 1965, עמ' 673–674. מדיה וקבצים בנושא פולונז בוויקישיתוף פולונז, באתר אנציקלופדיה בריטניקה (באנגלית)
לימריק

לימריק (באנגלית: Limerick, באירית: Luimneach) היא עיר בפרובינציית מנסטר שבמערב אירלנד. פירוש שמה באירית הוא "מקום חשוף". לימריק היא צומת דרכים מרכזי זה מאות שנים, על נהר שאנון המפורסם החוצה את אירלנד למזרח ולמערב. בלימריק, כולל פרבריה, גרים כ-100,757 תושבים (נכון ל-2009) והיא העיר הרביעית בגודלה ברפובליקה, אחרי הבירה דבלין והערים קורק וגולוויי. לפי הרישומים המוניציפליים של גבולות העיר מונה זו כ-92,500 תושבים. העיר יושבה לראשונה בשנת 812 בקירוב על ידי הוויקינגים, אך במחוז לימריק ככל הנראה התיישבו עוד קודם לכן. במאה ה-12 התיישבו שם הנורמנים, שהאדריכלות שלהם ותרבותם ניכרת בעיר עד היום. מבנים חשובים בעיר שנבנו על ידיהם הם טירת המלך ג'ון וקתדרלת מאריה הקדושה. העיר הייתה מוקד חשוב במלחמת האזרחים במאה ה-17. אוליבר קרומוול שלט בה ב-1651, ומאוחר יותר (שנות ה-90 של המאה ה-17) שלט בה ויליאם השלישי מלך אנגליה למשך שתי תקופות קצרות. בשנת 1691 שם ויליאם השלישי מצור על לימריק בה התבצרו תומכיו של המלך הקתולי ג'יימס השני מתוגברים בכמה אלפי חיילים קתולים מצרפת. בתום המצור, ב-3 באוקטובר 1691 נחתמה הסכמה על סלע ובה הותר לצרפתים לחזור לארצם. הסלע הזה הנקרא "סלע ההסכמה" ניצב עד היום על גדת נהר שאנון בלימריק. במאה ה-18 גדלה העיר והתעשרה, הודות להפיכתה למוקד מסחר חשוב, אך איחודן של אירלנד ובריטניה ב-1800 פגע במעמדה, וחוותה פריחה כלכלית רק בתקופת "הנמר הקלטי" ב-שנות ה-90, אז צמחה העיר והבנייה בה התרחבה משמעותית. מסילת הברזל בין ווטרפורד ללימריק לקו המרכזי בין דבלין לקורק ב-1848 ולווטרפורד עצמה ב-1853. העיר הפכה למרכז תקשורת גדול וחשוב עם בנייתן של מסילות ברזל משניות במחוז. שדה תעופה הבינלאומי שאנון, המשרת כ-3.2 מיליון נוסעים בשנה (2005) ונחשב לשני בגודלו באירלנד, נמצא במרחק של כ-15 דקות נסיעה מהעיר. האקלים בעיר נוח יחסית. החורף קר, והטמפרטורה הממוצעת בו עומדת על כ-4 מעלות צלזיוס מתחת לאפס בינואר. הקיץ נעים יותר, והטמפרטורה הממוצעת בו עומדת על כ-23 מעלות צלזיוס ביולי. הבעיה המרכזית העומדת כיום בפני תושבי העיר היא רמת הפשע הגואה ואבטלה. תופעת הסכינאות הידועה לשמצה נפוצה בעיר ובשנים האחרונות היו מקרי רצח, בעיקר בגלל נקמות דם בין כנופיות עבריינים. צרפת קמפר, צרפת (מ־1980) ארצות הברית ספוקיין, מדינת וושינגטון, ארצות הברית (מ־1990) פולין סטארוגארד גדנסקי, פולין (מ־2006) חרם לימריק מדיה וקבצים בנושא לימריק בוויקישיתוף אתר האינטרנט הרשמי של לימריק אתר רשמי - מדריך ללימריק לימריק, באתר אנציקלופדיה בריטניקה (באנגלית)
מהלך חופשי ממוצע

בפיזיקה ובייחוד בתאוריה הקינטית ובפיזיקת מצב מוצק מהלך חופשי ממוצע של חלקיק (אטום, מולקולה, פוטון, פונון) הוא המרחק הממוצע שהחלקיק עובר בין התנגשויות עם חלקיקים אחרים. חישובי מוליכות קוונטית למשל במוליכים למחצה ובננואלקטרוניקה מתבססים על מושג יסודי זה. נניח כי קרן חלקיקים נורית דרך מטרות (צבועות באדום באיור) וננתח ריבוע בעל צלע L ועובי אינפיניטסימלי dx. הנוסחה לחישוב הגודל של המהלך החופשי הממוצע תלויה במאפייני המערכת בה נמצא החלקיק. עבור חלקיק עם מהירות גבוהה ביחס לאוסף של חלקיקים זהים בעלי מיקום אקראי, מתקיים הקשר הבא: ℓ = ( n σ ) − 1 {\displaystyle \ell =(n\sigma )^{-1}} כאשר ℓ {\displaystyle \ell } הוא המהלך החופשי הממוצע, n הוא מספר החלקיקים ליחידת נפח (צפיפות) ו-σ הוא חתך הפעולה האפקטיבי להתנגשות. אם, מצד שני, המהירויות של החלקיקים הזהים הן בעלות התפלגות מקסוול של מהירויות, אזי הקשר הבא הוא התקף: ℓ = ( 2 n σ ) − 1 {\displaystyle \ell =({\sqrt {2}}\,n\sigma )^{-1}\,} . חתך פעולה של חלקיק הוא ה"שטח" האפקטיבי של המטרה בה החלקיק יכול להתנגש. שטח הבלוק הוא L 2 {\displaystyle L^{2}} . מספר המטרות הטיפוסי בבלוק הוא צפיפות המטרות n כפול נפח הבלוק L 2 d x {\displaystyle L^{2}dx} . ההסתברות שחלקיק יעצר בבלוק שווה לשטח הכולל של המטרות חלקי השטח הכולל של הבלוק. P ( s t o p p i n g   w i t h i n   d x ) = A r e a a t o m s A r e a s l a b = σ n L 2 d x L 2 = n σ d x {\displaystyle P(\mathrm {stopping\ within\ dx} )={\frac {\mathrm {Area_{atoms}} }{\mathrm {Area_{slab}} }}={\frac {\sigma nL^{2}dx}{L^{2}}}=n\sigma dx} כאשר σ {\displaystyle \sigma } הוא השטח (או ליתר דיוק "חתך הפיזור" של החלקיקים). הירידה בעוצמת קרן החלקיקים שווה לשטף הנכנס כפול ההסתברות שחלקיק יעצר בתוך הבלוק. d I = − I n σ d x {\displaystyle dI=-In\sigma dx} זוהי משוואה דיפרנציאלית רגילה: d I d x = − I n σ ≡ − I ℓ {\displaystyle {\frac {dI}{dx}}=-In\sigma \equiv -{\frac {I}{\ell }}} שפתרונה הוא I = I 0 e − x / ℓ {\displaystyle I=I_{0}e^{-x/\ell }} , כאשר x {\displaystyle x} הוא המרחק שטייל החלקיק המוקרן דרך הבלוק ו I 0 {\displaystyle I_{0}} הוא שטף החלקיקים ההתחלתי, לפני הפגיעה בבלוק. ℓ {\displaystyle \ell } נקרא מהלך חופשי ממוצע כי הוא שווה למרחק הממוצע שמטייל החלקיק לפני שהוא נעצר בבלוק. ההסתברות שהחלקיק יבלע בין x ל x+dx היא: d P ( x ) = I ( x ) − I ( x + d x ) I 0 = 1 ℓ e − x / ℓ d x . {\displaystyle dP(x)={\frac {I(x)-I(x+dx)}{I_{0}}}={\frac {1}{\ell }}e^{-x/\ell }dx.} והתוצאה לפי ההגדרת ההסתברות מקיימת את הנוסחא: ⟨ x ⟩   = d e f   ∫ 0 ∞ x d P ( x ) = ∫ 0 ∞ x ℓ e − x / ℓ d x = ℓ {\displaystyle \langle x\rangle \ {\stackrel {\mathrm {def} }{=}}\ \int _{0}^{\infty }xdP(x)=\int _{0}^{\infty }{\frac {x}{\ell }}e^{-x/\ell }dx=\ell } בטבלה הבאה מובאים ערכים אופייניים עבור לחצים שונים. יישום קלאסי של מהלך חופשי ממוצע הוא הערכת גודלם של אטומים או מולקולות. יישום חשוב נוסף הוא הערכת ההתנגדות של חומר באמצעות המהלך החופשי הממוצע של האלקטרונים בו. לדוגמה, עבור גל קול המתפשט בחלל סגור, המהלך החופשי הממוצע הוא המרחק הממוצע אותו עובר הגל בין החזרות סמוכות מקירות החלל. ריק מהלך חופשי ממוצע, באתר אנציקלופדיה בריטניקה (באנגלית)